Ishatha yetinsita tebahlu-kunyetwa ebugebengwini baseNingizimu Afrika (Ishatha yebahlukunyetwa) ilithulusi leli-baluleke kakhulu lekutfutfukisa bulungiswa kuwo wonkhe umuntfu. Leshatha yebahluku-nyetwa ihambisana nemoya weMtsetfosisekelo waseNin-gizimu Afrika, wango 1996 (umtsetfo namba 108 wango 1996) neSimemetelosincumo saMhlabuhlangene semGo-mosisekelo weBulungiswa beBahlukunyetwa nekuHlu-kunyetwa kweMandla (GA/ RES/40/34).
Kusukela nga 1994, nasekugcineni kutfutfukiswa kwemasiko emuntfu, kunaka sekusuke kancane kumtsetfo webulungiswa wekuvimbela nekujezisa waya kubulungiswa bekubuyisela. Ekhatsi kulomcondvo webulungiswa bekubuyisela kunakwa kakhulu bugebengu kwendlula licala lelentiwe embusweni, nekulimala noma kwenta lokubi kulomunye umuntfu.
Loku kuhambisana neNdlela Jikelele yekuVikela Bugebengu yembono locabangela umhlukunyetwa kumtsetfo webulungiswa webugebengu. Inhloso lenkhulu yekuhlonyiswa kwemhlukunyetwa ngekuhlangabetena netidzingo takhe, kungaba nguletiphatsekako noma temoya.
Leshatha yebahlukunyetwa nalencwajana yemazingancane lefakiwe emathulusi labalulekile lachaza abuye ahlanganise emalungelo netibopho leticondziswe etinsiteni letisetjentiswa kubahlukunyetwa nalabasindze ebugebengwini baseNingizimu Afrika. Leshatha yebahlukunyetwa ihambisana nalokushiwo kusigaba 234 weMtsetfosisekelo.
Ngiyatsemba kutsi ngekutinikela nekutibophelela kwawo wonkhe lobalulekile kunchubo yebulungiswa bebugebengu, leShatha yebaHlukunyetwa itoncedza ekusetjentisweni kwemitetfo lesebentako ngendlela letofeza injongo yawo-kwente bulungiswa bube yintfo lekhona kubo bonkhe bantfu.
beBahlukunyetwa bebuGebengu nekuHlukunyetwa kweMandla wango (1985) nekuVinjelwa nekuCedvwa kwesihlanganiswa sebudlova kulabasikati nebantfwana kusimemetelo sanga 1997 se SADC ekutfutfukisweni kwebulili.
Kutsi kuyincenye yemsebenti wembuso kutfutfukisa kutsakaselela lokulinganako kwawo onkhe emalungelo nenkululeko lecinisekiswe kuMtsetfosisekelo nanguwo wonkhe umuntfu nekutsi umtsetfo webulungiswa bebugebengu locotfo ungatfolwa uma emalungelo ebahlukunyetwa bobabili nembekwacala ahlonishwa, avikelwe abuya alinganiswa.
Umphumela lomkhulu webugebengu kubahlukunyetwa, nemandla awo ekubukela phasi emalungelo eluntfu emhlukunyetwa.
Inchubekela embili lebonakalako leyentiwe kusukela kwacala inkululeko , ngekuguculwa kwemtsetfo webulungiswa bebugebengu kucinisekisa kutfolakala kwebulungiswa kwemiphumela yetinchubo kubo bonkhe bantfu, ngaphandle kwebuve, bulili, lisiko nelizinga. Kusetjentiswe tindlela letinyenti letihlukile njengencenye yekuguculwa kwemtsetfo webulungiswa, ngekucabangela kuciniseka kubaluleka kwebahlukunyetwa , ngekulinganisa emalungelo abo nalawa ebabekwacala nekuncishiswa kwekuhlukunyetwa lokukhulu etigabeni letehlukene tenchubo yebulungiswa bebugebengu.
Kwentiwe sibonelelo sekusitwa kwebahlukunyetwa uma emazinga angakaphumeleli.
Uma ube ngumhlukunyetwa webugebengu, lamalung-elo lalandzelako, njengoba acuketfwe kuMtsetfosisekelo nasemitseshwaneni lehambisana nayo, atociniswa ngesikhatsi sekuchumana nemtsetfo webulungiswa bebugebengu.
kubanjwa kwenkulumoluhlolo nawe ngelulwimi lolutsandzako nangasese, uma kunesidzingo.
Letindlela titovimbela kutsi usengotini yekuhlukunyetwa lokukhulu.
Liphoyisa, umshushisi nesikhulu sesikhungo sekulungiswa kwesimilo batowenta tindlela tekucinisekisa kutsi nanoma nguwuphi umbono longaba nawo eluphenyweni , ekushushisweni, nasekulalelweni kwepharoli ulalelwe futsi ucatjangelwe uma kuncunywa kutsi kuchutjekwe neluphenyo, noma ngesikhatsi kushushiswa noma ngesikhatsi sekulalelwa kweBhodi yepharoli.
kulalelwa kwebheyili, kutekwa kwelicala, inchubo yekukhishwa kwesigwebo ne/noma kulalelwa kweBhodi yePharoli.
Kusho kutsi unelitfuba lekwenta lesinye sitatimende ephoyiseni uma ubona kutsi sitatimende sakho asikapheleli. Ungenta sitatimende enkantolo noma unikete bufakazi ngesikhatsi senchubo yekugwetjwa kuletsa sisindvo salobugebengu kutsi inkantolo ibunake.
Kungeta, ungenta sicelo lesibhaliwe kuSihlalo weBhodi yePharoli kutsi uhambele kulalelwa kwepharoli ubuye uhambise umbono lobhaliwe.
Njegencenye yalomtsetfo, ungacela kuchazelwa ngelulwimi lwakho nanoma ngabe yini lenye longayivisisi.
tinsita letifanele longatitfola kubaphakelitinsita.
Utotjelwa ngendzima lotoyidlala ecaleni nesilinganiso sesikhatsi selicala. Ungacela imininingwane mayelana netinsuku tasenkantolo, tindleko tafakazi neluhlelo lwekuvikelwa kwafakazi.
Ungacela kwatiswa ngesimo selicala, kutsi ummangalelwa sewuboshiwe noma cha, ugwetjiwe, uniketwe ibheyili, utfweswe licala, utfolakele anelicala wavalelwa.
Ungacela tizatfu tesincumo lesitsetfwe ecaleni lakho sekushushisa noma sekungashushiswa.
Ufanele kutfola tincwajana leti umtsetfo uvumela kutsi ube nato.
Ungacela kutfola satiso ngetinchubo longafuna kutihambela.
Ungacela umshushisi kutsi atise umcashi wakho nganoma ngutiphi tinchubo letodzinga kutsi ulove emsebentini.
Unelilungelo lekukhululeka ekusatjisweni, ekuhlukunyetweni, ekusabeni, ekungeneleleni, ekudizeni, enkohlakalweni nasekuhlukunyetweni. Uma ungufakazi, kufanele ubike noma ngabe ngukuphi kusatjiswa emaphoyiseni noma kumshushisi wembuso lomkhulu.
Uma ulandzela letinye tidzingo, liphoyisa lingakufakela sicelo sekutsi ufakwe ehlelweni lekuvikela bofakazi.
Uma ufakwe ehlelweni lwekuvikela bofakazi, utovikelwa, kunanoma nguluphi luhlobo lwekufaka umoya, kuhlukunyetwa nekusatjiswa.
Loko kutocinisekisa kuphepha kwakho njengafakazi, nekubakhona kwebufakazi, nekuvimbela kutsi uhocise ekwetfuleni bufakazi ngenca yalokufakwa umoya.
noma ingayala kutsi lokutekwa kwelicala kubanjelwe engwace.
Ungacela sikhungo sekulungiswa kwesimilo kutsi sikwatise uma ummangalelwa abalekile noma ayiswe kulenye indzawo.
Liphoyisa litokusita ngekukuchazela inchubo yemaphoyisa, likwatise ngemalungelo akho nekukutfumela etindzaweni letifanele kubaphakelitinsita labafanele.
Umphatsi welihhovisi noma loyinhloko yelihhovisi lenkantolo utokusita ngetinsita temtoligi.
Umshushisi utowenta siciniseko sekutsi kutsatfwa tindlela letisipesheli ecaleni letemacansi, budlova basekhaya nesondlo semntfwana noma tindzaba letiphatselene nesondlo nekutsi, uma kwenteka, emacala lanjalo alalelwa etinkantolo letisipesheli.
Unelilungelo lekunceshetelwa ngekulahlekelwa noma kulimala kwemphahla lokubangelwe bugebengu lobentiwe kuwe.
"Sincephetelo" sichaza samba semali lesi inkantolo yebugebengu isiniketa umhlukunyetwa lolahlekelwe noma lolinyalelwe yimphahla, kufaka ekhatsi imali, lokubangelwe sento sebugebengu.noma kushiywa ngulomuntfu logwetjelwe kwenta lobugebengu.
Umshushisi utokwatisa uma sincephetelo sakho sesivunyiwe, akuchazele lesikucuketse nekutsi ugasisebentisa njani. Ungamangalela umbekwacala ebukhosini lapho inkantolo yebugebengu ingakakhiphi umyalo wesincephetelo. Loku kuvame kwenteka lapho umonakalo ungabaleki kalula ngekwemali, sibonelo, etikhatsini tekulimala kwengcondvo noma buhlungu nekuhlupheka.
Mabhalane wasenkantolo utokusita ngekusetjentiswa kwemyalo wesincephetelo losiniketwe yinkantolo.
Unelilungelo lekubuyiselwa etikhatsini lapho utsatselwe tintfo noma imphahla ngalokungekho emtsetfweni, noma lapho tintfo noma imphahla ilinyatwe ngalokungekho emtsetfweni.
ngembi kwekwentiwa kwalelicala.
Umshushisi utokwatisa kutsi kubuyiselwa kuphatselene nani namabhalane wasenkatolo utokusita ekusebentiseni lelilungelo.
Ngekucabanga kutsi unelilungelo lekufaka sikhalo, ungatsintsana nelitiko lahulumeni lelifanele noma umphakelitinsita uma unesikhalo macondzana netinsita lotitfolako, noma uma emalungelo akho anganakwa.
Uma ufuna imininingwane lengetiwe lephatselene neShatha yebaHlukunyetwa, uyacelwa kutsi uhlole emazingancane yemisebenti yebahlukunyetwa beBugebengu. Lencwajana iyatfolakala emahhovisini ematiko ahulumende ladlala indzima lenkhulu.
Uma udzinga imininingwane lengetiwe kunoma ngu-luphi ludzaba lolucuketfwe kulencwajana, ungachumana nelihhovisi leBuholi beBulili beliTiko leteBulungiswa nekutfutfukiswa kweMtsetfosisekelo kuletinombolo leti-landzelako.
Inombolo yelucingo: (012) 315 1670 Inombolo yefeksi: (012) 315 1960 I-imeyili: VictimCharter@justice.gov.
Imisebenti yeShatha yebaHlukunyetwa yaseNingizimu Afrika yasungulwa lihhovisi lebuholi leBulili eTikweni leteBulungiswa nekutfutfukiswa kweMtsetfosisekelo, ngekuhlanganyela neliTiko lekuTfutfukiswa kweMphakatsi, Tikhungo teKulungiswa kwetimilo, teMfundvo, neteMphilo, kanjalo neBuholi bekuShushisa Jikelele, uMbutfo wemaPhoyisa aseNingizimu Afrika, Nkomisheni wekuGuculwa kweMtsetfo waseNingizimu Afrika, Ikhomishini yemalungelo eLuntfu yaseNingizimu Afrika, liHhovisi leMvikeli weMphakatsi, Luphiko lwetikhalo lolutimele, emalunga ekhomishini yaboMantji nemalunga ekhomishini yekusebenta kwebulungiswa, nemalunga emaphoyisa aseTshwane iMetro.